open-index/open-wikipedia-markdown huggingface dataset:
Sekuntikello

**Sekuntikello** on kädessä pidettävä kello, jota käytetään mittaamaan jonkin tapahtuman kestoa tai kahden tapahtuman välillä kulunutta aikaa. Sitä käytetään ajanottoon esimerkiksi laboratoriokokeissa ja useissa urheilulajeissa, kuten pikajuoksu. Sekuntikello näyttää kuluneen ajan jopa sekunnin sadasosien tarkkuudella, ja pisin mitattava aika voi olla jopa yli tunnin pituinen. Toimintaperiaatteeltaan sekuntikellot ovat mekaanisia tai digitaalisia (kvartsi-) kellolaitteita, jotka on varustettu pysäytys- ja käynnistystoiminnoilla ja digitaaliset versiot usein myös erilaisilla väliaikojen muistitoiminnoilla.

Myös monista digitaalisista rannekelloista löytyy sekuntikellotoiminto, samoin se on muun muassa monissa matkapuhelimissa.
Apameia

**Apameia** (, ) voi viitata seuraaviin antiikin aikaisiin kaupunkeihin:

* Apameia, kaupunki Fryygiassa Vähässä-Aasiassa
* Apameia, kaupunki Meediassa lähellä Laodikeian kaupunkia
* Apameia, kaupunki Mesenessä Mesopotamiassa lähellä Tigris- ja Eufratjokea
* Apameia, kaupunki Osroenessa Eufrat-joen varrella
* Apameia, kaupunki Sittakenessa Mesopotamiassa Tigris-joen varrella
* Apameia, kaupunki Syyriassa Orontes-joen varrella
* Apameia Rhagiane, kaupunki Meediassa
* Myrleia eli Brylleion, myöhemmin Apameia, kaupunki Bithyniassa Propontiin rannalla
Toivakan vaakuna

**Toivakan kunnanvaakuna** on saanut aiheensa Toivakan nimestä. Kylväjä viittaa maatalouteen mutta myös tulevaisuuden toivoon. Vaakuna on toisaalta myös puhuva yhdistämällä tämä sekä kuva-aiheen vakka kunnan nimeksi.

Vaakunan on suunnitellut Gustaf von Numers, ja se vahvistettiin käyttöön 23. huhtikuuta 1957. Vaakunan selitys on ”vihreässä kentässä kylväjä hopeavaatteissa; kylvövakka hihnoineen ja virsut kultaa”.

## Lähteet
*
Leppävirran vaakuna

**Leppävirran kunnanvaakuna** on suoraan kunnan nimeen viittaava puhuva vaakuna.

Vaakunan on suunnitellut Ahti Hammar, ja se vahvistettiin käyttöön 14. kesäkuuta 1950. Vaakunan selitys on ”mustan kentän tyvessä aaltokoroinen kultahirsi, jonka yläpuolella kultainen, punanorkkoinen ja -silmuinen leppä”.

## Lähteet
*
Apameia (Syyria)

**Apameia** (, , ) oli antiikin aikainen kaupunki Syyriassa Orontesjoen varrella. Kaupungin rauniot sijaitsevat Haman maakunnassa. Seleukos I Nikator perusti sen 300-luvulla eaa. ja nimesi sen vaimonsa Apaman mukaan. Syyrian hellenistämisen vuoksi kaupunkia kutsuttiin kuitenkin *Pellaksi* Makedonian pääkaupungin mukaan. Kaupungista tuli seleukidien valtakunnan tärkein varuskuntakaupunki. Myöhemmin roomalaiset valtasivat sen. Keisari Augustuksen aikana Apameiassa oli noin 100&nbsp;000 asukasta.

## Lähteet
* 

## Aiheesta muualla
Päiväni murmelina

**Päiväni murmelina** (*Groundhog Day*) on vuonna 1993 ensi-iltansa saanut yhdysvaltalainen komediaelokuva, jonka on ohjannut Harold Ramis. Hän myös teki käsikirjoituksen yhdessä Danny Rubinin kanssa. Pääosia näyttelevät Bill Murray ja Andie MacDowell.

Elokuva valittiin vuonna 2006 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. American Film Institute valitsi *Päiväni murmelina* vuonna 2000 sadan parhaan amerikkalaiskomedian listalle sijalle 34. *[[The New York Times|New York Timesin]]* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi *Päiväni murmelina* kaikkien aikojen neljänneksi hauskimmaksi komediaksi.

## Juoni
Päähenkilö Phil Connors herää joka aamu samaan päivään amerikkalaisessa pikkukaupungissa, jossa hän on televisiouutisryhmänsä kanssa tekemässä juttua kaupungin vuosittaisesta murmelipäivästä. Kaikki tapahtumat alkavat toistua päivä päivältä samanlaisina paitsi hänen omat reaktionsa tapahtumiin.

## Spekulaatiot aikasilmukasta
Arviot siitä, kauanko Connors oli vankina aikasilmukassa vaihtelevat. Kuvausten aikana Ramis, joka on buddhisti, sanoi että koska buddhalaisuudessa sielu pääsee seuraavalle tasolle , myös Connors oli aikasilmukassa saman ajan. DVD:n kommenttiraidalla Ramis arvioi ajaksi kymmenen vuotta. Myöhemmin kun joillain sivustoilla ajaksi saatiin kahdeksan vuotta kahdeksan kuukautta ja 16&nbsp;päivää, Ramis totesi:

Verkkosivusto *What Culture* vertaili 2014 eri kestoarvioita ja arvioi Connorsin viettäneen , melkein 34&nbsp;vuotta Murmelipäivässä.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano pitää *Päivääni murmelina* hillittömän hauskana ja antaa sille neljä tähteä viidestä, mikä vastaa sanallista arviota ”erinomainen”.

## Lähteet
Colin McRae Rally 2005

**Colin McRae Rally 2005** on *[[Colin McRae Rally]]* -pelisarjan viides osa. Peli ilmestyi syyskuussa 2004. 

Pelissä on yli 70 erikoiskoetta yhdeksässä eri rallimaassa (Australia, Espanja, Iso-Britannia, Japani, Kreikka, Ruotsi, Saksa, Suomi ja Yhdysvallat), joista neljässä on ns. Super Special -erikoiskokeet (Japani, Ruotsi, Saksa ja Yhdysvallat). Pelissä on valittavana 30 eri ralliautoa, jotka on lajiteltu eri autoluokkiin (4WD, 2WD, Group B jne.) Pelissä on uudistettu grafiikka sekä paranneltu vauriomallinnus. Pelistä on tehty myös mobiilipeliversio.

## Arviot
*Game Realityn* arvostelussa peli sai kehuja grafiikasta, vaurioiden mallinuksesta, pelaamisen mukavuudesta ja äänistä. Huonoa pelissä sanottiin olevan vähäinen uudistuminen ja on vain haamuautoja vastaan oleva moninpeli.

## Lähteet
Volmari Porkka

**Volmari** (**Frans Woldemar**) **Porkka** (5. elokuuta 1854 Vehkalahti – 25. joulukuuta 1889 Helsinki) oli suomalainen kielentutkija, yksi aikansa johtavista kansanrunouden ja suomalais-ugrilaisten kielten tutkijoista. Hän teki runonkeruumatkoja Länsi-Inkeriin 1881–1883 ja suomalaisten sukulaiskansojen alueelle Suomalaisen Kirjallisuuden Seuran tilauksesta ja merkitsi muistiin paljon itkuvirsiä, kansanrunoutta ja muuta kansanperinnettä.

Porkan vanhemmat olivat talollinen Erik Porkka ja Helena Kiiski. Hän valmistui filosofian kandidaatiksi 1877 ja toimi kansakoulunopettajana Helsingissä vuodesta 1878 vuoteen 1882. 

Sittemmin Porkka opiskeli kielitiedettä ja fonetiikkaa Leipzigissa ja valmistui filosofian tohtoriksi 1885 julkaistuaan ansiokkaana pidetyn saksankielisen väitöskirjan. Seuraavana vuonna 1886 hänet nimitettiin Helsingin yliopiston suomen kielen lehtoriksi. Jo vuosina 1881–1883 hän oli kerännyt pari tuhatta kansanrunoa Länsi-Inkeristä. Viimeistä matkaansa hän kuvasi vuonna 1886 ilmestyneessä Suomi-kirjassa. 

Saatuaan väitöstutkimuksensa valmiiksi Porkka lähti 1885 marien (tšeremissit) pariin Suomalais-ugrilaisen seuran stipendin turvin, mutta joutui palaamaan seuraavana vuonna kotimaahan sairastuttuaan keuhkotautiin. Hän hoidatti terveyttään Saksassa kolme vuotta, mutta menehtyi saamatta aineistoa julkaistuksi. Vasta hänen kuolemansa jälkeen vuonna 1895 ilmestyi teos *Tscheremissische Texte mit Übersetzung*.

Porkka, joka oli kotoisin Suursaarelta, kannatti suomalaisuusaatetta. Hän oli ''Valvoja''-lehden perustajia ja kirjoitti lehteen mm. artikkelit ”Kuvaelmia Suursaarelta” (1881), ”Inkerin itkuvirsiä” (1883) ja ”Suomenkielisiä merisanoja” (1885). Sekä suursaarelaiset että suomalaisuusaatteen kannattajat ihailivat ja kunnioittivat häntä. Porkan hautapaadesta tuli lähes pyhiinvaelluskohde. Porkka kuoli naimattomana Helsingissä vuonna 1889.

## Julkaisuja
**Über den ingrischen Dialekt mit Berücksichtigung der übrigen ingermanländischen Dialekte*, 1885
**Tscheremissische Texte mit Übersetzung*, 1895

## Lähteet
*  Sivu 591.

### Viitteet

## Kirjallisuutta
*
Kiurukertut

**Kiurukertut** (*Cincloramphus*) on sirkkalintujen heimoon kuuluva varpuslintusuku. Aiemmin suku luettiin kuuluvaksi kerttuihin. Kiurukerttuihin kuuluu BirdLifen mukaan neljä lajia.

## Kiurukerttuihin (''Cincloramphus'') kuuluvia lajeja
* Isokiurukerttu *Cincloramphus cruralis*
* Kaislakerttunen *Cincloramphus timoriensis*
* Kiurukerttu *Cincloramphus mathewsi*
* Ylänkökaislakerttunen *Cincloramphus macrurus*

## Lähteet

## Aiheesta muualla
*ITIS: Cincloramphus
Joutsan vaakuna

**Joutsan kunnanvaakuna** on saanut aiheensa alueen vanhoista erämaaseuduista, joihin jousi ja koro viittaavat. Jousi viittaa myös suoraan Joutsan nimeen.

Vaakunan on suunnitellut Gustaf von Numers, ja se vahvistettiin käyttöön 10. marraskuuta 1955. Vaakunan selitys on ”punaisessa kentässä kuusikoroinen tyviö sekä hirsittäinen jousi, jonka päällikkeenä paaluittainen nuoli, jousen jänne ja nuolen kärki ja sulat kultaa, muu hopeaa”.

## Lähteet
*
Lavrentija

**Lavrentija** () on yksi itäisimmistä Tšukotkan autonomisen piirikunnan kylistä Venäjän kaukoidässä, vaikka kylistä esimerkiksi Uelen (itäisin) ja Inchoun ovat idempänä.  Lavrentija on Euraasian itäisimmän kunnallispiirin keskustaajama. Lavrentija sijaitsee Beringinsalmen rannalla suunnilleen vastapäätä Alaskan Nomea.

Kylä on saanut nykyisen nimensä James Cookilta, joka nimesi paikkakunnan edustan lahden kirkkokalenterin Pyhän Laurentiuksen päivän mukaan. Neuvostoaikana lahden etelälaidalle perustettiin vuonna 1933 Lavrentija vuonna 1927 perustetun piirin hallintokeskukseksi. Paikalla asui aiemmin tšuktšeja. Kylässä ja esimerkiksi siitä noin 20 kilometriä etelään sijaitsevan *Lorino*n kylässä, jonne Lavrentijan alkuperäisiä asukkaita neuvostoaikana siirrettiin, puhutaan venäjän lisäksi harvinaista naukaninjupikin kieltä.
 
Lavrentija on autonomisen piirikunnan Tšukotkan piirin hallintokeskus. Lavrentijan maalaiskunta on tämän 4&nbsp;838 asukkaan piirin suurin kunta, jossa vuoden 2010 väestönlaskennan mukaan asui 1&nbsp;459 henkeä. Kylässä toimii muun muassa koulukeskus, piirin museo, sairaala, ja lentokenttä.

## Asukasluvun kehitys

Oheinen taulukko kuvaa Lavrentijan kylän (maalaiskunnan) väkiluvun kehitystä vuosina 1959–2010 suoritettujen väestönlaskentojen mukaan.

## Lähteet

## Aiheesta muualla
*Tšukotkan piirin kotisivut  (chukotraion.ru)
Espírito Santon lippu

**Espírito Santon lippu** on Brasilian osavaltion Espírito Santon symboli. Sen suunnitteli Jerônimo Monteiro vuonna 1908 ja osavaltion virallinen lippu siitä tuli 7. syyskuuta 1909. Siinä on kolme tasapaksua vaakaviivaa, joiden värit ovat ylhäältä alas taivaansininen, valkoinen ja vaaleanpunainen. Värit on omaksuttu osavaltion suojeluspyhimyksen, Penhan Neitsyen, vaatteista. Lipun keskellä, valkoisessa kentässä, on portugalinkielinen lause *Trabalha e Confia* (Tee työtä ja usko). Lause pohjautuu jesuiittaveljestön perustajan, Pyhän Ignatius Loyolan sanontaan ”Tee työtä, kuten kaikki riippuisi sinusta ja usko, kuten kaikki riippuisi Jumalasta”.
Estadio Centenario

**Estadio Centenario** on Uruguayn pääkaupungissa Montevideossa sijaitseva jalkapallostadion.

Stadion valmistui vuonna 1930. Sen nykyinen kapasiteetti on noin 76.609 .

Stadion on Uruguayn maajoukkueen kotikenttä. Myös Peñarol käyttää sitä.

Stadion oli 1930 MM-kilpailujen päänäyttämö. Sillä on pelattu myös Mundialito ja useita Etelä-Amerikan-mestaruuskilpailuja.

## Lähteet

## Aiheesta muualla
Mundialito

**Copa de Oro de Campeones Mundiales** eli **Mundialito** oli jalkapallon maailmanmestaruuskilpailujen 50-vuotisjuhlien kunniaksi järjestetty turnaus. Suomessa turnauksesta käytettiin kisojen aikana englanninkielistä nimeä **Gold Cup**.

Turnaus pelattiin 30. joulukuuta 1980 – 10. tammikuuta 1981 ensimmäisten eli 1930 kilpailujen isäntämaassa Uruguayssa. Kaikki ottelut pelattiin Montevideon Estadio Centenariolla.

Entisistä maailmanmestareista turnaukseen osallistuivat vuosien 1930 ja  1950 mestari Uruguay, vuosien 1934 ja 1938 mestari Italia,  vuosien 1954 ja 1974 mestari Länsi-Saksa, vuosien 1958, 1962 ja 1970 mestari Brasilia sekä vuoden 1978 mestari Argentiina. Vuoden 1966 mestarin Englannin kieltäydyttyä osallistumasta mukaan kutsuttiin vuosien 1974 ja 1978 hopeajoukkue Alankomaat.

Alkulohkot pelattiin kahtena kolmen joukkueen lohkona, joiden voittajat selviytyivät loppuotteluun. Turnauksen voitti isäntäjoukkue Uruguay. Loppuottelua seurasi noin 71&nbsp;000 katsojaa. Ottelun tuomitsi itävaltalainen Erich Linemayer. Turnauksen maalikuninkuuden voitti kolmella maalillaan Uruguayn Waldemar Victorino, joka teki myös loppuottelun voittomaalin saatuaan syötön Venancio Ramosin kulmalipun tuntumasta antamasta vapaapotkusta. Muita Uruguayn tärkeimpiä pelaajia olivat keskikentällä 21-vuotias Ruben Paz sekä puolustuksessa Hugo de León. Joukkuetta valmensi vuonna 1950 maalivahtina maailmanmestaruuden voittanut Roque Gastón Máspoli. Argentiinan joukkueessa pelasi 20-vuotias tuleva tähti Diego Maradona, joka teki joukkueensa ainoan maalin tasapeliin päättyneessä ottelussa Brasiliaa vastaan. Ennen turnausta Länsi-Saksan joukkue oli pelannut 24 peräkkäistä tappiotonta ottelua ja voittanut vuoden 1980 Euroopan-mestaruuden, mutta nyt se hävisi molemmat ottelunsa.

## Alkulohko A

## Alkulohko B

## Loppuottelu

## Katso myös
*Artemio Franchi Trophy
*Maanosaliittojen cup

## Lähteet
* Mundialito RSSSF:n sivustolla 
* *Turun Sanomat* 29.12.1980–12.1.1981
Silkkikerttuset (suku)

**Silkkikerttuset** (*Cettia*) on silkkikerttusten heimoon kuuluva varpuslintusuku. Silkkikerttusia on BirdLife Suomen luokittelussa neljä lajia.

## Silkkikerttusiin (''Cettia'') kuuluvat lajit
* Himalajansilkkikerttunen (*Cettia brunnifrons*)
* Keltapittakerttunen (*Cettia castaneocoronata*)
* Silkkikerttunen (*Cettia cetti*)
* Vuorisilkkikerttunen (*Cettia major*)

## Lähteet
*ITIS: ''Cettia'' 

### Viitteet
Rondônian lippu

**Rondônian lippu** on Brasilian osavaltion Rondônian symboli. Sen värit edustavat alueen kasvillisuutta (vihreä), mineraalirikkauksia (keltainen), taivasta (sininen) ja rauhaa (valkoinen). Tähti on Wezen, joka symboloi Rondôniaa Brasilian lipussa.
EIA

**EIA** on lyhenne, joka voi tarkoittaa seuraavia asioita:

* ELISA-menetelmä, EIA-menetelmä, laboratorioissa käytetty immunologinen menetelmä
* Energy Information Administration (EIA), Yhdysvaltain energiaministeriön alainen laitos
* Electronic Industries Alliance (EIA), yhdysvaltalainen organisaatio
* Entente internationale anticommuniste, sveitsiläinen antikommunistinen järjestö
* EIA Multiport, SCART liitännän vaihtoehtoinen englanninkielinen nimi.

Eia voi myös tarkoittaa seuraavaa henkilöä:
* Harald Eia, norjalainen koomikko
Wildlife (Mott the Hooplen albumi)

**Wildlife** on Mott the Hoople -yhtyeen vuonna 1971 julkaistu kolmas studioalbumi. Levy oli kahta edeltäjäänsä kokeellisempi ja yleissävyltään rauhallisempi.

## Kappaleet
#  
# 
#  
# 
#  
# 
#  
#  

### Vuoden 2003 painoksen bonuskappaleet
# 
# 
# 

## Kokoonpano
*Ian Hunter &ndash; laulu, kitara, piano 
*Verden Allen &ndash; urut 
*Mick Ralphs &ndash; kitara, laulu
*Pete "Overend" Watts &ndash; basso 
*Dale "Buffin" Griffin &ndash; rummut 
*Gerry Hogan &ndash; kitara 
*Stan Tippens &ndash; laulu 
*Jess Roden &ndash; taustalaulu 
*Stan Tippins &ndash; taustalaulu
*James Archer &ndash; viulu
Piz Bernina

**Piz Bernina** on Berninan Alpeilla Sveitsissä sijaitseva 4&nbsp;049 metriä korkea vuorenhuippu. Se on Graubündenin kantonin ja Itäisten Alppien korkein kohta. Se on myös Alppien itäisin 4&nbsp;000 metriä ylittävä huippu.

Nimen huipulle antoi Johann Coaz Berninasolan mukaan.


PizBernina.jpg|Piz Bernina nähtynä pohjoisesta
PizBernina2.jpg|Piz Bernina Morteratsch-jäätikön yllä


## Lähteet
Demokraattinen isänmaan yhdistämisen rintama

**Demokraattinen isänmaan yhdistämisen rintama** (koreaksi 조국통일민주주의전선) oli Korean demokraattisessa kansantasavallassa toimiva poliittinen yhteistyöelin. Se muodostettiin 22. heinäkuuta 1946 Neuvostoliiton miehitysvyöhykkeellä Korean pohjoisosassa. Järjestön alkuperäinen nimi oli suomennettuna Pohjois-Korean isänmaan yhdistämisen demokraattinen rintama. Usein sitä kutsuttiin myös lyhyemmällä nimellä Isänmaan rintama.

Demokraattinen isänmaan yhdistämisen rintama muistutti toisen maailmansodan jälkeen itäisen Keski-Euroopan kansantasavalloissa muodostettuja poliittisia yhteistyöjärjestöjä, esimerkiksi Saksan demokraattisen tasavallan Kansallista rintamaa. Se oli siis kattojärjestö, joka kokosi yhteen kaikki Pohjois-Koreassa toimivat poliittiset ja yhteiskunnalliset järjestöt. Rintamaa hallitsi Pohjois-Koreaa hallitseva Korean työväenpuolue, minkä lisäksi siihen kuului kaksi muuta maassa sallittua poliittista puoluetta, Korean sosiaalidemokraattinen puolue ja Cheondogyolainen Ch'ôngu -puolue. Lisäksi järjestöön kuului esimerkiksi Korean pioneerijärjestö, Korean työväenpuolueen nuorisojärjestö Kim Il-Sungin sosialistinen nuorisoliitto ja Korean demokraattinen naisjärjestö.

Pohjois-Korean parlamentin, korkeimman kansanneuvoston, samoin kuin muiden kansanedustuslaitosten kokoonpano määräytyi käytännössä Demokraattisen isänmaan rintaman järjestämissä vaalikokouksissa, joissa päätettiin, ketkä asetetaan ehdolle vaalien yhtenäislistoilla. Vaaleissa äänioikeutetuilla oli ja on edelleen mahdollisuus äänestää ainoastaan yhtenäislistaa vastaan tai sen puolesta, yksittäisiä ehdokkaita ei voi äänestää. 

Demokraattinen isänmaan yhdistämisen rintama lakkautettiin maaliskuussa 2024, samoihin aikoihin kun Pohjois-Korea virallisesti hylkäsi tavoitteen Koreoiden rauhallisesta jälleenyhdistymisestä.  

## Lähteet
Artemio Franchi Trophy

**CONMEBOL–UEFA-mestareiden cup** eli **Finalissima** (, aiemmin *European/South American Nations Cup* eli **Artemio Franchi Trophy**) on kolmesti järjestetty jalkapallokilpailu, jossa ovat kohdanneet Euroopan-mestari ja Etelä-Amerikan mestari.

Kilpailu on pelattu vuosina 1985, 1993 ja 2022. Kilpailu oli aiemmin nimetty Artemio Franchin mukaan.

Kilpailu järjestettiin ensin kahdesti, vuosina 1985 ja 1993, ennen kuin se lopetettiin. Se järjestettiin uudelleen vuonna 2022, jolloin se nimettiin Finalissimaksi (italiaksi ”suuri finaali”), CONMEBOLin ja Uefan välisen yhteisymmärryspöytäkirjan allekirjoittamisen jälkeen.

Kilpailu on vastine seuratason Intercontinental Cupille. Sitä voidaan myös pitää nykyisen Maanosaliittojen cupin edeltäjänä.

## Ottelut

### Tulokset maittain

### Tulokset konfederaation mukaan

## Katso myös
* Mundialito

## Aiheesta muualla

* Artemio Franchi Trophy RSSSF:n sivustolla
Marmolada

**Marmolada** (, ) tai **Punta Penia** on Koillis-Italiassa sijaitseva 3&nbsp;343 metriä korkea vuorenhuippu ja Alppien Dolomiiteista korkein. Se sijaitsee jotakuinkin keskellä Etelä-Tirolissa olevaa Dolomiittien vuoristoa. Vuoren pohjoispuolta rajaa Avision jokilaakso sekä Canazein ja Malga Ciapelan välinen tie. Vuorelta lounaaseen sijaitsee Val Contrin -laakso, ja etelässä Cima Ombrettan vuorenhuippu. Ensimmäisenä huipulle kiipesivät Paul Grohmann, Angelo Dimai ja F. Dimai 28. syyskuuta 1864.

Eräs alueen harvoista jäätiköistä laskeutuu loivasti Marmoladan pohjoisen puoleisilla rinteillä, kun taas eteläpuolella vuorta reunustaa äkkijyrkkä noin 850 metriä korkea ja 3 kilometriä pitkä vuorenseinämä.

## Lähteet
* 

### Viitteet
Thomas Riiminiekka

**Thomas Riiminiekka** (*Thomas the Rhymer*, 1990) on Ellen Kushnerin fantasiaromaani vuodelta 1990. Teos sai World Fantasy -palkinnon ja Mythopoeic-palkinnon. Kirjan juoni perustuu skotlantiaiseen kansantarinaan. Johanna Vainikainen-Uusitalon tekemän suomennoksen on julkaissut Vaskikirjat vuonna 2008. Suomennettu teos sai vuoden 2009 Tähtifantasia-palkinnon.

## Lähteet

## Aiheesta muualla

* Tähtifantasia Ellen Kushnerille .
* Tom Knapp: Thomas the Rhymer. Rambles.net. 
* Arvostelu Thomas the Rhymerista. 
* Cheryl Morgan: The Harper's Tale. Emerald City, elokuu 2004. 
* Jo Walton: A cup or a comb or a song. Tor.com 23.9.2010.
LOLCODE

**LOLCODE** on leikkimielinen esoteerinen ohjelmointikieli jolla voi ohjelmoida melko rajoittuneesti. Sen syntaksi perustuu lolcat-kieleen eli väännökseen englannin kielestä.

Kielessä kaikki kirjoitetaan isoilla kirjaimilla.

## Esimerkki

Alla oleva koodi tulostaa tekstin ”HAI WORLD”. 

```
HAI
 CAN HAS STDIO?
 VISIBLE "HAI WORLD!"
 KTHXBYE
```


::

## Aiheesta muualla
* LOLCODEn nettisivut 

## Lähteet
Kintereenkosken sellutehdas

**Kintereenkosken sellutehdas** eli Oy Nurmi Ab:n sulfiittisellutehdas oli Nurmen kylässä Kintereenkosken rannalla toiminut sellutehdas.

Ensimmäinen saha oli perustettu Kintereenkosken rannalle jo 1700-luvulla. Vuonna 1860 Kintereenkosken rannalle perustettiin puuhiomo, joka muutettiin paperitehtaaksi vuonna 1866.

Kintereenkosken varteen perustettiin sulfiittiselluloosatehdas vuonna 1889 ja sen omistajaksi tuli vuonna 1909 Oy Nurmi Ab. Vuonna 1922 tehtaalla oli noin 90 työntekijää ja se tuotti noin 3000 tonnia sulfiittiselluloosaa. Tehdas siirtyi 1930-luvulla Suomen Gummitehdas Oy:n omistukseen. Jatkosodassa Vahviala vallattiin takaisin ja Nurmen selluloosatehtaan toimintaa jatkoi marraskuusta 1941 alkaen Veli Oravan  Oravan Tehtaat Oy . 

## Lähteet
Håkan Malm

**Lars Håkan Malm** (7. helmikuuta 1936 Maalahti – 7. tammikuuta 2018 Maalahti) oli Ruotsalaista kansanpuoluetta edustanut suomalainen poliitikko.

Malm valmistui agrologiksi vuonna 1955, ja hän toimi maanviljelijänä Maalahdessa vuodesta 1956. 1961–1975 hän toimi Pohjanmaan Munakeskuskunnan (Österbottens Äggcentrallag) johtajana.

Malm toimi kansanedustajana Vaasan läänin vaalipiiristä kuuden vaalikauden ajan, syyskuusta 1975 maaliskuuhun 1999. Eduskuntavaaleissa 1999 hän ei ollut enää ehdolla. Hän toimi vuodesta 1987 vuoteen 1999 eduskunnan valtiovarainvaliokunnan varsinaisena jäsenenä. Hän vaikutti varsinaisena jäsenenä myös lakivaliokunnassa, laki- ja talousvaliokunnassa, liikennevaliokunnassa ja suuressa valiokunnassa. Vuodet 1987–1995 Malm oli kansliatoimikunnan jäsen ja 1996–1999 valtiontilintarkastaja. Vuonna 1998 hänelle myönnettiin valtiopäiväneuvoksen arvonimi.

Malm oli yli 30 vuotta, vuodet 1961–1992, Maalahden kunnanvaltuuston jäsen. Vuosina 1970–1975 hän oli kunnanvaltuuston puheenjohtaja. Hän toimi Ruotsalaisen kansanpuolueen varapuheenjohtajana vuodesta 1976 vuoteen 1996 ja presidentin valitsijamiehenä vaaleissa 1978, 1982 ja 1988. 

Malm oli naimisissa vuodesta 1958, ja hänellä oli kaksi lasta, vuonna 1959 syntynyt tytär ja vuonna 1966 syntynyt poika. 

## Lähteet
* 
* 

### Viitteet
Andromeda Software Development

**Andromeda Software Development** (tai lyhyesti **ASD**) on kreikkalainen demoskene-ryhmä joka perustettiin vuonna 1992.

Assemblyillä ASD on kilpaillut usein Fairlightin kanssa demo-kompon ykkössijasta. Assemblyillä julkaistuja demoja ovat esimerkiksi *Planet Risk* (2004), *Iconoclast* (2005), *Lifeforce* (2007), *Happiness is Around the Bend* (2010), *Spin* (2011), joista erityisesti *Lifeforce* on yksi kaikkien aikojen arvostetuimmista demoista. Myöhempiä ovat *Monolith* (2015), *For Your Love* (2018) ja *The Legend of Sisyphus* (2023).

Mika Hyvönen kuvailee ASD:n pääohjelmoija Kostas Pataridisia äärimmäisen jalat maassa pitäväksi, nöyräksi ja kohteliaaksi henkilöksi. ASD:n jäsenet muodostavat hänen mukaansa tiiviin kaveriporukan. 

ASD on voittanut Assembly-tapahtuman demokilpailun kuudesti ja he ovat muutenkin menestyneet hyvin.

## Aktiiviset jäsenet
* Navis (Kostas Pataridis) – ohjelmointi
* Amoivikos (Nikos Batalas) – 2D-grafiikat
* iM (Stathis Sideris) – 2D-grafiikat
* Ch3 (George Cherouvim) – 3D-grafiikat
* aMUSiC (Sotiris Varotsis) – musiikki
* Leviathan (Fotis Panetsos) – musiikki

## Aiheesta muualla
* ASD:n kotisivut 
* ASD Pouet.net-sivustolla
Tykistön, pioneeri- ja viestijoukkojen sotahistoriallinen museo

**Tykistön, pioneeri- ja viestijoukkojen sotahistoriallinen museo** () eli **Pietarin tykistömuseo** on Pietarin Koivusaarella Pietari-Paavalin linnoituksen edustalla sijaitseva suuri aselajimuseo.

Museon kokoelmiin kuuluu 850&nbsp;000 esinettä, joista 1&nbsp;200 on tykistöaseita. Vain pieni osa kokoelmista on näytteillä.

## Aiheesta muualla
* Virallinen verkkosivu 
* Epävirallinen verkkosivu
Aaro Lintilä

**Aaro Olavi Lintilä** () oli suomalainen keskustapoliitikko.

Lintilä toimi kansanedustajana kymmenen vuotta, helmikuusta 1962 tammikuuhun 1972. Eduskunnan valiokunnista hän vaikutti maa- ja metsätalousvaliokunnassa, suuressa valiokunnassa ja talousvaliokunnassa. Hän oli myös eduskunnan pankkivaltuuston jäsen. 

Lintilä syntyi maanviljelijäperheeseen ja oli itsekin maanviljelijä. Hän viljeli kotitilaansa Toholammilla vuodesta 1944, aluksi veljiensä kanssa. Myöhemmin tila siirtyi kokonaan hänelle. Ennen kansanedustajuuttaan hän toimi vuosina 1949–1951 puolueensa Keski-Pohjanmaan piirin järjestöneuvojana ja vuosina 1952–1961 piirin toiminnanjohtajana. Vuonna 1964 Lintilä seurasi Viljami Kalliokoskea piirin puheenjohtajana ja toimi tehtävässä vuoteen 1975. Kansanedustajavuosiensa jälkeen hän oli vuodesta 1974 kuolemaansa saakka Eläkeliiton toiminnanjohtaja.

Lintilä oli presidentin valitsijamies kaksissa vaaleissa, 1962 ja 1968. Hän vaikutti myös Toholammin kunnallispolitiikassa. Hän oli vuodesta 1965 kunnan kunnanvaltuuston puheenjohtaja. Vuonna 1978 Lintilälle myönnettiin kunnallisneuvoksen arvonimi. 

Lintilä oli naimisissa Kaisu Helena Nissilän kanssa vuodesta 1955. Heidän poikansa Mika Lintilä on toiminut kansanedustajana vuodesta 1999 alkaen.

## Lähteet
*
*Lintilän elämäkerta sivustolla www.toholampi.info 

### Viitteet
Dolfiini

**Dolfiini** (*Coryphaena hippurus*) eli **mahi-mahi** on suuri trooppisten merialueiden piikkimakrillikala. Amerikkaan purjehtineet espanjalaiset löytöretkeilijät antoivat sille nimen *dorado*, kultainen.

## Koko ja ulkonäkö
Dolfiini voi kasvaa lähes kaksi metriä pitkäksi ja painaa 20–40&nbsp;kg. Sen kiiltävät suomut ovat selän puolella vihreitä ja alas mentäessä ne muuttuvat keltaisiksi. Selkäevä on peitsimäinen, väriltään sinivihreästä siniharmaaseen. Se on hyvin pitkä ulottuen lähes kalan päästä pyrstöön. Peräevän pituus on noin puolet selkäevästä. Pyrstössä on kaksi pitkää haaraa.

## Levinneisyys
Dolfiineja tavataan lähinnä yli 25-asteisissa trooppisissa vesissä ympäri maailmaa. Uintisyvyydenkin ne valitsevat lämpötilan perusteella.

## Ravinto
Dolfiinit ovat lihansyöjiä, jotka saalistavat lentokaloja, rapuja, kalmareita, makrilleja ja muita pikkukaloja.

## Kalastus

Dolfiinilla ei ole kovinkaan suurta merkitystä kalamarkkinoilla, mutta sitä kalastetaan jonkin verran teollisesti. Urheilukalastuksessa se on erittäin arvostettu ja himottu saalis. Koska dolfiini viihtyy melko lähellä merenpintaa, se on harppuunakalastajien suosiossa. Sen liha on maukasta, joten sitä käytetään monin eri tavoin. Dolfiinia tulee myös sivusaaliina tonnikalan kalastuksessa pitkälläsiimalla.

## Lähteet
* Antal Vida & Tamás Kótai: *365 kalaa*. H. F. Ullmann, 2006. . 

## Aiheesta muualla
Booritrifluoridi

**Booritrifluoridi** eli **trifluoriboraani** (BF3) on boorin ja fluorin muodostama molekyyliyhdiste. Aine on Lewis-happo ja sitä käytetään muun muassa muiden booriyhdisteiden valmistukseen. 

## Ominaisuudet
Huoneenlämmössä booritrifluoridi esiintyy värittömänä pistävänhajuisena kaasuna, joka muodostaa ilman kosteuden kanssa valkoisia huuruja. Aine liukenee viileään veteen ja hiilivetyihin. Lämpimämmän veden kanssa booritrifluoridi regoi muodostaen boorihappoa, fluoriboorihappoa ja vetyfluoridia. Aine myös syövyttää useita metalleja. Aine reagoi myös voimakkaasti kloorattujen hiilivetyjen, alkyyli- ja bentsyylinitraattien, kalsiumoksidin, etyylieetterin ja jodin kanssa. Aine aiheuttaa myös metallien korroosiota.

## Valmistus
Ensimmäisen kerran booritrifluoridia valmistivat Louis Jacques Thénard ja Joseph Louis Gay-Lussac vuonna 1808. He valmistivat ainetta kuumentamalla booritrioksidin ja kalsiumfluoridin seosta.

Booritrifluoridia syntyy myös valmistettaessa aromaattisia fluoriyhdisteitä, kuten fluoribentseeniä,  Baltz-Scheimann- menetelmällä. Diatsoniumsuola muutetaan fluoriboorihapon avulla tetrafluoriboraattisuolaksi, joka hajotetaan kuumentamalla. Tällöin atsoniumryhmä korvautuu fluorilla ja vapautuu typpeä ja booritrifluoridia.

## Käyttö
Booritrifluoridia käytetään useissa erilaisissa kemiallisissa synteeseissä erityisesti polymerisaatioreaktioissa. Lisäksi aineella on käyttöä elektroniikkateollisuudessa ja hyönteisten karkottamisessa.

## Turvallisuus
Booritrifluoridi on myrkyllistä. Hengitettynä aine aiheuttaa hengenahdistusta ja yskää. Silmiin joutuessaan aine aiheuttaa syövytysvammoja. Limakalvoille joutuessaan aine muodostaa happamia ja syövyttäviä aineita. Lisäksi pitempiaikainen altistus voi aiheuttaa hammasvaurioita ja niveloireita. Eläinkokeissa havaittiin lisäksi vaikutuksia maksaan ja munuaisiin. Aine on myrkyllistä ympäristölle ja erityisesti vesien eliöstölle.

## Lähteet

## Aiheesta muualla

*Booritrifluoridin käyttöturvallisuustiedote, Sigma Aldrich, viitattu 26.12.2014.
Muuramen vaakuna

**Muuramen kunnanvaakuna** on suoraan kunnan nimeen viittaava puhuva vaakuna.

Vaakunan on suunnitellut Ahti Hammar, ja se vahvistettiin käyttöön 6. helmikuuta 1960. Vaakunan selitys on ”punaisessa kentässä hopeinen suomuurain, jonka marja kultaa”.

## Lähteet
*
Oklokratia

**Oklokratia** (, ) viittaa valtiomuotoon, jossa valta on väkijoukolla tai järjestäytymättömällä ihmisjoukolla. Oklokratian synonyymina käytetään toisinaan sanaa **rahvaanvalta**. Oklokratiaa pidetään niin sanotun terveen hallitusmuodon, demokratian eli kansanvallan, vastakohtana, rappeutuneena demokratiana. Sanan alkuperä on kreikan sanoissa *okhlos* (), ’(rettelöitsevä) väkijoukko’ ja *kratos* (), ’valta’, ’voima’. Termin toi käyttöön kreikkalainen historioitsija Polybios teoksessaan *Historiai*.

Eri hallitusmuotojen sanotaan kiertävän loputonta kehää: esimerkiksi monarkiasta voi ottaa ylivoiman tyrannia, josta syntyy demokratia. Demokratia muuttuu oklokratiaksi, joka puolestaan muuttuu aristokratiaksi, jonka syrjäyttää oligarkia, josta palataan takaisin monarkiaan.

## Κatso myös
* Demokratisoituminen
* Suora demokratia
* Populismi

## Lähteet
Ola Rosendahl

**Ola Mikael Rosendahl** () oli Ruotsalaista kansanpuoluetta edustanut suomalainen poliitikko.

Rosendahl toimi kansanedustajana kaksi vaalikautta, vuodet 1995–2003. Hän sai eduskuntavaaleissa 1995 6428 ääntä Uudenmaan läänin vaalipiirissä, toiseksi eniten vaalipiirinsä neljästä valitusta RKP:n edustajasta, ja eduskuntavaaleissa 1999 5306 ääntä Uudenmaan vaalipiirissä, neljänneksi eniten yhtä monesta valitusta RKP:n edustajasta. Eduskuntavaaleissa 2003 hän ei ollut enää ehdolla. Rosendahl oli kahdeksan vuotta, huhtikuusta 1995 maaliskuuhun 2003, eduskunnan talousvaliokunnan jäsen ja hän vaikutti varsinaisena jäsenenä myös maa- ja metsätalousvaliokunnassa (1995–1999) ja valtiovarainvaliokunnassa (1999–2003). Vuodet 2000–2003 hän kuului valtiontilintarkastajiin.

Rosendahl valmistui agronomiksi vuonna 1966 ja hän oli ammatiltaan maanviljelijä. Hän oli vuosina 1968–1972 Österbottens svenska producentförbundin (ÖSP) toiminnanjohtaja, 1972–1976 Ruotsinkielisten maataloustuottajain keskusliiton eli Svenska lantbruksproducenternas centralförbundin (SLC) toiminnanjohtaja ja vuodesta 1976 vuoteen 2000 SLC:n puheenjohtaja. Hän oli puheenjohtajana myös Nylands svenska landskapsförbundissa (1998–2000) ja Sydkustens landskapsförbundissa (1999–2000).

Rosendahl oli naimisissa vuodesta 1970 ja hänellä oli vaimonsa Christinan kanssa kaksi lasta. 
   
## Lähteet
*
Gunnar Wiklund

**Gunnar Wiklund** (17. elokuuta 1935 Luulaja - 29. syyskuuta 1989 Lysekil) oli ruotsalainen iskelmälaulaja. Hän aloitti uransa vuonna 1959 levytettyään iskelmän "Nu tändas åter ljusen i min lilla stad", joka myi 200 000 kappaletta. Wiklund levytti pääasiassa käännösversioita Jim Reevesin lauluista kuten esimerkiksi "Mest av allt" ("I Love You Because") ja "Han måste gå" ("He'll Have to Go"). Vuonna 1968 levytetty "Vi ska gå hand i hand" (alun perin itäsaksalainen "Dunja du") menestyi myös Suomessa. Wiklund kuoli syöpään 29. syyskuuta 1989 ollessaan 54-vuotias ja hänet haudattiin Skogskyrkogårdenin hautausmaalle Tukholmaan.

Gunnar Wiklund kävi myös muutaman kerran esiintymässä Suomessa ja vuonna 1966 hän levytti suomeksi singlen "Talven ruusut/Sait multa kukkaset toukokuun". Singlen A-puoli on alun perin Ruotsissa menestynyt "Vinterrosor", kun taas singlen B-puolen oli jo Eila Pellinen levyttänyt vuonna 1957.

## Diskografia
*1968 – *Gunnar Wiklund*
*1969 – *32´29 minuter med Gunnar Wiklund*
*1970 – *Gunnar Wiklund sjunger Jim Reeves*
*1979 – *Minnenas melodier*
*1990 – *Önsketimmen*
*2001 – *Mest av allt - Allt det bästa*
*2005 – *Diamanter*

## Lähteet
Paperitehdas

**Paperitehdas** on paperin valmistamiseen tarkoitettu tehdas. Paperitehtaassa valmistetaan paperia kasvikuiduista, kuten selluloosasta, vanhoista vaatteista tai muista raaka-aineista. Paperitehtaissa käytetään paperikoneita, kuten fourdrinier. 

## Historia

Paperitehtaiden historian tutkimista vaikeuttaa tutkijoiden käyttämän terminologian ja määritelmien hajanaisuus. Useat käyttävät termiä tehdas erottelematta sitä, onko tehtaan käyttövoimana ihminen, eläin vai vesi. Tämän seurauksena on ollut vaikeata määrittää milloin vesivoimaa ryhdyttiin käyttämään hyödyksi paperinvalmistuksessa. Tämä on ollut merkittävä muutos paperin valmistuksessa käytettävissä menetelmissä.

### Käsityönä ja eläinvoimalla tapahtunut paperinvalmistus

Kiinalaiset ja muslimipaperivalmistajat hyödynsivät ihmis- ja eläinvoimaa paperin valmistuksessa. Ei kuitenkaan ole varmoja lähteitä sille, että he olisivat hyödyntäneet vesivoimaa. Tämän johdosta paperitehtaista käytettiin yleensä nimitystä paperimylly. 

Tutkijat ovat löytäneet paperimyllyjä Bagdadista Abbasidien aikakaudelta vuosilta 794–795. Vesivoiman käytöstä ei kuitenkaan ole vielä tältäkään ajalta varmoja viitteitä.

### Vesivoimalla toimivat paperitehtaat

Al-Andaluksessa tehty kattava tutkimus alueen paperinvalmistuksesta ei paljastanut merkkejä vesikäyttöisistä tehtaista. Myöskään reconquistan jälkeen tapahtuneessa omaisuuden jaossa ei ole mainittu vesivoimalla toimineita paperitehtaita. Arabialaisissa teksteissä ei koskaan mainita termiä mylly paperinvalmistuksen yhteydessä ja  Ziridien sulttaanin Al-Muizz ibn Badisin kirjoittamassa kuvauksessa puhutaan ainoastaan käsin tapahtuvasta paperinvalmistuksesta. Englantilainen insinööri ja historioitsija Donald Hill on tunnistanut mahdollisen vesivoimalla toimineen paperitehtaan Samarkandista 1000-luvulta. Hillin lähteenä on persialaisen tiedemiehen Al-Biruniin muistiinpanoihin, mutta hän myöntää, että muistiinpanoissa mainitaan liian lyhyesti, jotta asia voitaisiin varmuudella päätellä. Tätä kuitenkin pidetään ensimmäisenä lähteenä vesivoimalla tapahtuneesta paperinvalmistuksesta.

Hill mainitsee, että paperitehtaita on mainittu varhaisissa kristillisissä katalonialaisissa lähteissä 1150-luvulta lähtien, joka voi viitata islamilaisiin perinteisiin, mutta varmoja lähteitä tälle ei ole. 

Ensimmäinen varma viite vesivoimalla toimineesta paperitehtaasta on vuodelta 1282 Aragonian kuningaskunnasta. Pietari III antamassa julistuksessa mainitaan kuninkaallisen vesimyllyn perustaminen paperinvalmistuksen keskuksena toimineeseen Xàtivaan. Alueen paikalliset muslimipaperinvalmistajat näyttävät vieroksuneen uutta keksintöä, sillä julistuksessa annetaan heille oikeus jatkaa paperinvalmistusta perinteisellä tavalla. 

Ensimmäinen Alppien pohjoispuolella toiminut pysyvä paperitehdas perustettiin 1390 Nürnbergiin. 1300-luvun puolivälin jälkeen paperinvalmistus Euroopassa kehittyi nopeasti.
Lafayette-luokka

**Lafayette-luokka** oli Yhdysvaltain laivaston kolmas strateginen ydinsukellusveneluokka. 

## Yleistä
Luokka oli alun perin Yhdysvaltojen suurilukuisin strateginen sukellusveneluokka. Siinä piti olla 19 venettä, mutta 1980-luvun lopulla kymmenen modernisoitua venettä erotettiin erilliseksi James Madison-luokaksi. 

Myös Royal Navy kehitti myöhemmin luokan pohjalta Resolution-luokkansa. 

## Suunnittelu
### Propulsio
Voimanlähteenä oli Westinghouse S5W-painevesireaktori, joka tuotti höyryn kahdelle höyryturbiinille. *USS James Monroe*, *USS Henry Clay* ja *USS Daniel Webster* oli varustettu Westinghousen turbiineilla, *USS Nathan Halen* voimanlähteenä toimi yksi DeLavalin valmistama turbiini, ja lopuissa veneissä oli kaksi General Electricin turbiinia. Turbiinit pyörittivät yhtä potkuriakselia ja 7-lapaista potkuria. Alusten nopeudeksi sukelluksissa ilmoitettiin yli 20 solmua. 

Viimeisenä valmistuneessa *Daniel Websterissä* kokeiltiin alkuvaiheessa veneen keulaan sijoitettuja syvyysperäsimiä. Kaikissa aikaisemmissa ohjussukellusveneissä aluksen syvyysperäsimistä keulimmaiset oli sijoitettu torniin, mikä aiheutti ongelmia veneen pituussuuntaisen vakauden suhteen. Ongelmasta pyrittiin kokeilulla pääsemään eroon. Kokeilun seurauksena aluksen huippunopeus kuitenkin laski lisääntyneen vastuksen takia. Tämän vuoksi ajatuksesta luovuttiin, joten *Daniel Websterin* syvyysperäsimet siirrettiin muiden veneiden tapaan torniin ensimmäisen ison huoltojakson yhteydessä vuonna 1969.

### Aseistus
Luokan aluksissa oli 16 ohjussiiloa, jotka alun perin suunniteltiin uudelle Poseidon C3 SLBM-ohjukselle. Ohjusjärjestelmän kehitystyö ei kuitenkaan ollut vielä veneiden rakennusvaiheessa valmis, jolloin luokan veneisiin asennettiin Polaris A2-ohjukset ja päätettiin asentaa Poseidon-ohjukset myöhemmin jälkiasennuksena. Tämä ohjusjärjestelmän vaihto toteutuinkin kaikkiin veneisiin 1970-luvun puolivälissä. *Lafayette, Alexander Hamilton* ja *Woodrow Wilson* aseistettiin 1980-luvulla vielä uusilla Trident C4 -ohjuksilla. 

Taktisena aseistuksena oli 4 torpedoputkea.

## Alukset
Veneet valmistuivat 1960-luvun alussa neljältä telakalta: General Dynamics Electric Boat Grotonissa, Connecticutissa, Mare Island Naval Shipyard Kaliforniassa, Portsmouth Naval Shipyard Mainessa ja Newport News Shipbuilding and Drydock Company Virginiassa. 

## Lähteet
* 
*

### Viitteet

## Aiheesta muualla
* FAS Lafayette-class FBM
Erityisesti suojeltava laji

**Erityisesti suojeltava laji** on uhanalainen laji, joka on luonnonsuojeluasetuksessa säädetty erityisesti suojeltavaksi, koska sen häviämisuhka on ilmeinen. Erityisesti suojeltavan lajin säilymiselle tärkeän esiintymispaikan hävittäminen ja heikentäminen on kielletty, ja lajille voidaan tarvittaessa laatia yksityiskohtainen suojelusuunnitelma.

## Katso myös
* uhanalaisuus
* vastuulaji
** Luettelo Suomen kansainvälisistä vastuulajeista

## Aiheesta muualla
* Lista uhanalaisista ja erityisesti suojeltavista lajeista ympäristöhallinnon sivuilla
* Luonnonsuojeluasetus säädöstietokannassa
Love Letters

**Love Letters** on yhdysvaltalaisen laulaja Beyoncén kokoelma-albumi, joka julkaistiin vuonna 2008.

## Kappaleet
#Déjà Vu (feat. Jay-Z)
# Check on It (feat. Slim Thug & Bun B)
# I-M Leaving
# Sexuality
# Woman Like Me
# Creole
# Angel (Beyoncé & Kelly Rowland)
# Back Up
# My Man
# Lost Yo Mind
# One Night Only
# My Heart Still Beats (Destiny’s Child -cover)
# Learn to Be Lonely
# Ring the Alarm (Jazze Pha remix)
S/S Aegir

**S/S Aegir** oli Suomen Höyrylaiva Osakeyhtiön (myöh. Effoa) omistama yhdistetty rahti- ja matkustajahöyrylaiva.

Aegir rakennettiin 1896 *Nylands Verkstedin* telakalla Kristianiassa (nykyinen Oslo). Tilaajana oli Gustav Pauligin omistama helsinkiläinen *Helsingfors Ångfartygs Ab* -varustamo. Tämän varustamon osake-enemmistö siirtyi 1916 Suomen Höyrylaiva Osakeyhtiölle.

Suomen sisällissodan aikana pakomatkalla olleet punaiset ottivat laivan haltuunsa mutta hylkäsivät sen sitten laivan juututtua karille Porkkalan majakan itäpuolella. Alus irrotettiin myöhemmin ja vietiin korjattavaksi. Vuonna 1920 Aegirin omistajayhtiö sulautettiin Suomen Höyrylaiva Osakeyhtiöön ja Aegir oli sitten liikenteessä Helsinki–Tallinna ja Helsinki–Lyypekki-linjoilla. Aegir myytiin 1930 turkulaiselle Bore-varustamolle ja se sai uuden nimen *S/S Bore V*.

Vuonna 1955 Bore V luovutettiin Wärtsilän Crichton-Vulcanin telakalle Turussa jossa se oli tarkoitus purkaa. Laiva muutettiin kuitenkin proomuksi. Proomu oli sitten Wärtsilä-yhtymään kuuluneiden Taalintehtaan rautatehtaan, Crichton-Vulcanin telakan ja myöhemmin Turun telakan käytössä. Proomu oli olemassa ainakin vielä vuonna 1983.

S/S Aegirin pituus oli 56,32 metriä, leveys 8,64 metriä ja syväys 5,60 metriä. Laivan vetoisuus oli 769 bruttorekisteritonnia (457 nettorekisteritonnia) ja nopeus 10 solmua. Laivan kaksisylinterisen kompoundihöyrykoneen teho oli 500 hevosvoimaa. Hyttipaikkoja oli 15 I luokassa ja 14 III luokassa. 

## Lähteet
* Suomen Höyrylaiva Osakeyhtiön siirtolaislaivat – S/S Aegir
S/S Oihonna

**S/S Oihonna** oli Suomen Höyrylaiva Osakeyhtiön omistama matkustajahöyrylaiva. Se oli käytössä yli 60 vuotta 1898–1960.

Oihonna rakennettiin 1898 *Gourlay Bros. & Co*:n telakalla Dundeessa Skotlannissa. Se liikennöi ensimmäiseen maailmansotaan saakka talvisin Tukholma  – Turku-linjalla ja kesäisin Tukholma – Helsinki – Pietari-linjalla. Vuosina 1902–1903 ja 1906 se teki myös risteilyjä Huippuvuorille ja Nordkapille. Alus ajoi karille huhtikuussa 1906 ollessaan matkalla Tukholmaan, kyydissä olivat muiden muassa Lenin ja Stalin.

Ensimmäisen maailmansodan aikana Oihonna oli Pohjanlahdella Suomen ja Ruotsin välisessä liikenteessä. 1920- ja 1930-luvuilla se oli Suomesta Ruotsiin ja edelleen Saksaan Stettiniin tai Lyypekkiin suuntautuvassa liikenteessä. 13. maaliskuuta 1920 pidätettiin Turun satamassa Oihonnan hiiliruumaan piiloutunut amerikkalainen toimittaja John Reed joka oli palaamassa Venäjältä länteen. Vuonna 1944 laiva takavarikoitiin liittoutuneiden valvontakomission käyttöön ja se palveli komission henkilöstön majoituslaivana Helsingissä.  

Suomen Höyrylaiva Osakeyhtiö sai Oihonnan takaisin 27. helmikuuta 1948 ja se oli sitten korjattavana 1948–1949 Wärtsilän Hietalahden telakalla. Vuonna 1949 laiva asetettiin Turun ja Tukholman väliseen liikenteeseen. Oihonna avasi 1. toukokuuta 1954 uuden Helsinki –  Travemünde linjan ja se palveli tällä reitillä aina vuoteen 1959 saakka. Oihonna myytiin lokakuussa 1960 belgialaiselle Ghentissä toimivalle *SOGEDE*-yhtiölle romutettavaksi. M/S Stein hinasi Oihonnan sen viimeiselle matkalle Helsingistä Antwerpeniin.

S/S Oihonnan pituus oli 64,00 metriä, leveys 9,55 metriä ja syväys 5,49 metriä. Laivan vetoisuus oli 1 072 bruttorekisteritonnia (470 nettorekisteritonnia) ja nopeus 12,5 solmua. Laivan nelisylinterisen trippelihöyrykoneen teho oli 1 400 hevosvoimaa. Hyttipaikkoja oli 48 I luokassa ja 48 II luokassa.

## Lähteet
* Suomen Höyrylaiva Osakeyhtiön siirtolaislaivat – S/S Oihonna
* Turkusteamers
### Viitteet

## Aiheesta muualla

* Suomen Höyrylaiva Osakeyhtiön siirtolaislaivat – kuvia S/S Oihonnasta
Yyterin kartano

**Yyterin kartano** sijaitsee Porin Yyterin kylässä. Tilan historia ulottuu 1600-luvun loppupuolelle. Alkuaan kartano oli säteriratsutila. Vuonna 1678 eversti Bernhard Rehbinder sai Yyterin kylälle säterivapauden.

## Historiaa
Vuonna 1705 säteriratsutilan isännäksi tuli eversti Gustav Eneskiöld. Hänen vaimonsa Hildegard Rehbinder omisti tilan everstin kuoltua vuoteen 1725. Seuraavaksi tilan osti Kustaa Juhonpoika Arctelius eli Kyösti Juhonpoika. Hänen vaimonsa Helena Andersdotter omisti säteritilan tämän jälkeen uuden miehensä Mikael Sallgrénin kanssa vuoteen 1755. 

Ensimmäiset tilan torpat mainitaan vuonna 1763. Vuonna 1768 tilan haltijaksi tuli kapteeni Johan Petter Blom. Seuraavina isäntinä olivat sukelluskomissaari Isak Fellman ja rovasti Abraham Fellman 1802–1815, sekä Anders ja Ferninand Gyllenbögel.

Vuonna 1857 ratsutilaa alettiin nimittää Yyterin kartanoksi. Seuraavaksi isännäksi tuli Yyterin kartanon vävy, Vanhakartanon omistaja Simon Vanhakartano. Hän omisti kartanon vuoteen 1920, jolloin kartano siirtyi Rosenlewin suvun haltuun. 

## Nykytila
Nykyisin kartanon omistaa liikennelentäjä, kiinteistösijoittaja Ville Majasaari. Metsäalueet omistaa nykyisin UPM-Kymmene.

## Rakennukset ja arkkitehtuuri
Puisen päärakennuksen vanhimmat osat ovat peräisin 1700-luvulta ja sen nykyinen klassisistinen ulkoasu on 1920-luvulta. Rakennusta ympäröi vanha puisto. Tiiliset karjarakennukset on tehty myös 1920-luvulla. 

Kartanon peltoihin rajoittuva Pihlavan huvila-alue on rakennettu 1800- ja 1900-lukujen vaihteessa kartanon maille. Aikaisemmin alueella sijaitsi kartanon torppia, joista osa muutettiin kesäasunnoiksi.

## Lähteet

## Aiheesta muualla
*
No More Heroes

**No More Heroes** on japanilaisen Goichi Sudan ensimmäinen peli Wiille. NMH julkaistiin 2008 kevällä. Peli käyttää sarjakuvamaista cel-shading-grafiikkaa.  Jatko-osa on tulossa vuonna 2010 *No More Heroes: Desperate Strugglesin* myötä.

## Pelaaminen
Päähenkilö on Travis Touchdown jolla on aseena valomiekka. Pelin maailma on vapaa ja liikkua voi jalkaisin tai moottoripyörällä.

Kontrollit hoidetaan Wii Remotella ja Nunchukilla, jolloin remotella ohjataan asetta ja nunchukin tatilla liikutaan. Taistelut tapahtuvat painamalla "A" näppäintä ja tappo isku tehdään remotea heiluttamalla nuolen osoittamaan suuntaan.

## Tarina
Pelin päähenkilö on Travis Touchdown, joka haluaisi tulla maailman parhaimmaksi tappajaksi. Tämän saavuttaaksensa hän joutuu ensin haastamaan 10 parasta tappajaa.
S/S Astraea

**S/S Astraea** oli Suomen Höyrylaiva Osakeyhtiön omistama matkustajahöyrylaiva.

Astraea rakennettiin 1891 *Wigham Richardson & Co.*:n telakalla Newcastlessa. Se oli vuoteen 1899 saakka Hanko–Hull-linjalla ja sen jälkeen pääasiassa Turku–Kööpenhamina–Hull-linjalla. Laiva myytiin 20. helmikuuta 1930 hankolaiselle H. A. Elfvingille ja siitä tuli *Suomi-1*-nimisenä Islannin vesillä kalastaneiden suomalaisalusten huoltolaiva. Vuonna 1934 laivan omistus siirtyi Elfvingin Kalastuslaivue Oy:lle ja heinäkuussa 1936 se myytiin Thomas Youngille Sunderlandiin romutettavaksi. Laiva lähti viimeiselle matkalleen saman vuoden lokakuussa.

S/S Astraean pituus oli 70,64 metriä, leveys 9,80 metriä ja syväys 5,79 metriä. Laivan vetoisuus oli 1 186 bruttorekisteritonnia (635 nettorekisteritonnia) ja nopeus 12 solmua. Laivan kolmisylinterisen trippelihöyrykoneen teho oli 1 500 hevosvoimaa. Hyttipaikkoja oli 22 I luokassa, 34 II luokassa ja 186 III luokassa. 

## Lähteet
* Suomen Höyrylaiva Osakeyhtiön siirtolaislaivat – S/S Astraea
Spontaani emissio

**Spontaani emissio** on prosessi, jossa valonlähde kuten atomi, molekyyli, nanokide tai nukleoni palaa viritetyltä energiatilalta johonkin alempaan energiatilaan samalla emittoiden fotonin. Jos virityksen laukeaminen tapahtuu itsestään ilman ulkopuolisen häiriön vaikutusta, kyseessä on spontaani emissio, jolloin fotoneita emittoituu tarkasteltavan aineen atomeista mielivaltaisiin suuntiin  

Spontaani emissio on prosessi, joka on tärkeässä roolissa monissa luonnon ilmiöissä ja jolle moni sovellus perustuu, kuten loisteputki, vanhat televisiot (katodisädeputki), plasmanäytöt, laserit ja LEDit.

## Johdanto
Olkoon atomi aluksi viritetyllä (ylemmällä) energiatasolla E_2. Se voi siirtyä spontaanisti perustasolle 
E_1 emittoiden samalla energiatasojen eroa vastaavan fotonin, jonka energia on siis

E_2 - E_1 = h \nu, missä h on Planckin vakio ja \nu on taajuus. Spontaanisti emittoituvien fotonien suunnat ja vaiheet ovat satunnaisia. . 

Kuvassa on esitetty spontaanin emission periaate energiatasojen avulla.

## Hajoavan systeemin lyhyt kvanttimekaaninen tarkastelu

Kvanttimekaanisessa systeemissä, kun huomioidaan systeemin tilan ja sähkömagneettisen kentän välinen vuorovaikutus, vain alin energiatila on stabiili ja muilla tiloilla on äärellinen elinikä \tau. Kuten edellä on esitetty, syntyy viritystilojen purkautuessa valokvantti (fotoni)  h\nu, jonka energia on yhtä suuri kuin tilojen energiaerotus. Tilan eliniän \tau sijaan puhutaan usein spektriviivan leveydestä \Gamma. Heisenbergin epätarkkuusperiaate liittää edellä esitetyt suureet toisiinsa seuraavasti

 \Delta E \Delta t \ge \hbar ,

missä \Delta t=\tau  on tilan elinikä,  \hbar = h/2\pi redusoitu Planckin vakio ja \Delta E on tilojen energiaerotuksen epämääräisyys, josta siis seuraa spektriviivojen leveneminen.

Olkoon hiukkasten lukumäärä viritystilassa  \left|\phi_n\right\rangle  ajan funktiona

N(t)=N_0e^{(-t/\tau)} 

ajan dt kuluttua viritystilasta on purkautunut perustilaan dN hiukkasta

N(t)/dt= -\frac{1}{\tau}e^{(-t/\tau)}=-\frac{1}{\tau}N 

jolloin hajoamistodennäköisyydeksi aikayksikössä saadaan

 A=\left| \frac{dN}{Ndt} \right|=\frac{1}{\tau} 

Kvanttimekaniikassa todennäköisyystiheydellä  P(\mathbf{r}{,}t) tarkoitetaan todennäköisyyttä löytää hiukkanen viritystilasta \phi_n. Viritystilan energia ei ole reaalinen vaan siinä on imaginaariosa  E = E_o-i\Gamma /2, missä  \Gamma= \hbar /\tau  on luonnollinen viivanleveys spontaanissa emissiossa. Imaginaariosa taas liittyy transition todennäköisyyteen.

Kun systeemin aaltofunktio on muotoa

 \Psi_n(\mathbf{r}{,}t)=e^{-iE_nt/\hbar}\phi_n(\mathbf{r})=e^{-iE_0t/\hbar}e^{-\Gamma t/2\hbar}\phi_n(\mathbf{r})

tällöin todennäköisyystiheys

 P(\mathbf{r}{,}t)= \left| \phi_n(\mathbf{r})\right|^2e^{-\Gamma t/\hbar}

 dP/dt = -\Gamma P/\hbar

jolloin saadaan transitiotodennäköisyydeksi aikayksikössä 

 W = \left| \frac{dP}{Pdt} \right|= \frac{\Gamma}{\hbar}=\frac{1}{\tau}.

## Katso myös
*Absorptio (sähkömagneettinen säteily)
*Kvanttimekaniikka
*Spektri
*Spektriviiva
*Stimuloitu emissio

## Lähteet